|  |  |
| --- | --- |
| **Sylwadau** | **Ymateb CCC** |
| Cafodd hwn ei adrodd i'r Cyngor yng nghyfarfod neithiwr a chefnogwyd gwneud y Gorchymyn. O'i gadarhau, y mae'r Cyngor yn gofyn fod y ffordd newydd - rhwng B a Ffordd y Goetre yn cael arwyddion clir. | N/A |
| Ysgrifennaf i wrthwynebu cau'r llwybr cyhoeddus a nodir uchod.  Cyn datgan fy ngwrthwynebiadau, hoffwn sôn bod y ffordd y mae hyn wedi’i gyflwyno i’r cyhoedd, yn fy marn i, yn anghywir, os nad yn gamarweiniol, ac yn brin o gynnwys. O dderbyn y cylchlythyr, ni ddarparwyd unrhyw wybodaeth ar sut i gael mynediad at y "manylion llawn" ar wefan y Cyngor. Ar ôl derbyn dolen yn y pen draw, nid yw'r map a ddarparwyd yn dangos y llwybr amgen yn llawn ac mae ei ddisgrifiad yn anghywir. Ar yr arolygiad cyntaf, ymddengys mai dim ond mân ddargyfeiriad ydyw. Nid oes hyd yn oed sôn am ‘Bro Allt-Y-Graig’ llawer prysurach (rhan o’r Rhwydwaith Beicio Cenedlaethol 822) ac nid yw hyd yn oed yn enwi nac yn dangos lleoliad Heol Goetre (Ffordd Y Goitre) ar y map.  O ran priodoldeb yr adran o’r Ddeddf y dibynnir arni ar gyfer cau, mae gennyf amheuaeth ynghylch cyfreithlondeb gwirioneddol y cynnig gan nad yw datganiad o resymau’r Cyngor (a’r gorchymyn drafft) yn nodi pa rai o’r dibenion statudol a nodir yn a1 Deddf Traffig Ffyrdd 1984 y mae'r Cyngor yn dibynnu arni, gan gyfeirio'n unig at faterion diogelu a diogelwch yn yr ysgol.  Fodd bynnag, credaf na ellir cau'r llwybr troed arfaethedig o dan ddarpariaethau a.1 o Ddeddf Rheoleiddio Traffig Ffyrdd 1984. Ni chyflwynwyd unrhyw dystiolaeth o berygl, neu debygolrwydd o berygl, i bobl neu draffig sy'n defnyddio'r llwybr troed.  Mae defnyddio a.1 o Ddeddf 1984 o dan yr amgylchiadau hyn hefyd yn ymddangos fel pe bai’n mynd ar draws dyletswydd statudol y Cyngor o dan a.122 o’r Ddeddf. Mae Adran 122 yn egluro ei bod yn ddyletswydd ar y Cyngor i ddefnyddio’r swyddogaethau a roddir iddo gan y Ddeddf i ‘sicrhau bod traffig cerbydau a thraffig arall (gan gynnwys cerddwyr) yn symud yn gyflym, cyfleus a diogel. Byddai'r gwaharddiad y bwriedir ei osod gan y gorchymyn yn gwneud i gerddwyr gerdded ar ffordd un trac gul heb unrhyw droedffordd. Mae hefyd yn ddargyfeiriad sylweddol. Nid sicrhau symudiad diogel neu gyfleus i gerddwyr yw hynny.  Mae fy ngwrthwynebiadau i gau’r llwybr fel a ganlyn:  Mae hwn yn hawl tramwy cyhoeddus sy'n darparu llwybr diogel i drigolion Ffordd y Goitre, disgyblion ysgol, a cherddwyr fel ei gilydd lle gall cerddwyr gerdded heb eu heffeithio gan draffig y ffordd.  Mae’r llwybr hwn hyd yn oed yn cael ei hyrwyddo gan y Cyngor ar eu tudalennau gwe Cerdded a Theithio http://www.ceredigion.gov.uk/preswyliwr/arfordir-gwlad/archwilio-ceredigion/teithiau-a-reidiau/ a http://www.ceredigion .gov.uk/media/5747/aberaeron-to-aberarth-circular.pdf.  Mae'r llwybr amgen yn llawer hirach ac ar hyd ffordd un trac heb unrhyw balmentydd na throedffyrdd. Mae mwy a mwy o draffig ar y ffyrdd hyn, yn enwedig Bro Allt-y-Graig gyda'i fynediad i Ystâd Llanerchaeron a llwybr beicio. Mae'r ddwy ffordd hyn yn serth, yn gul, heb eu goleuo'n dda, yn beryglus o dan amodau rhewllyd ac yn dioddef o fflachlifoedd difrifol. Mae diffyg lleoedd i gerbydau droi ar hyd y llwybr hwn. Mae gyrwyr cerbydau mwy o faint fel lorïau, faniau nwyddau bwyd/dosbarthiadau i'r cartref, masnachwyr, yn aml yn rhwystro'n llwyr neu'n gyrru am yn nol yn “ddall” i fyny ac i lawr y llwybr hwn, yn ogystal â'r 'boyracers' a beicwyr sy'n gallu teithio'n gyflym ar hyd y ffyrdd hyn. Credaf mai mater o amser yn unig yw hi cyn i ddamwain ddifrifol ddigwydd. Mae Cyngor Sir Ceredigion ei hun o’r farn bod y llwybr hwn yn beryglus, gan ei fod yn rhan o’r rhwydwaith beicio cenedlaethol 822 i Lanerchaeron, ac yn edrych ar lwybrau amgen o ganlyniad i hyn, dyfynnaf: “…Dylid ystyried llwybrau beicio newydd hefyd, fel dewis arall yn lle rhannau arbennig o serth a chul o Lwybr Beicio Cenedlaethol 822. Er enghraifft, gellid gwella’r llwybr peryglus ar hyd Bro Allt-Y-Graig neu ei adleoli i ddilyn y llwybr cerdded o amgylch y cae chwarae ac Afon Aeron…” ( https://lucmaps.co.uk/CeredigionGBIDigitalReport/aberaeron/). Mae'r datganiad hwn yn gwrth-ddweud sylwadau'r Cyngor ei hun ar ei ymarfer ymgysylltu blaenorol a'r cynnig hwn.  Mae nifer cynyddol o ddisgyblion ysgol yn defnyddio'r llwybr cyhoeddus hwn ac yn parhau i wneud. Nid disgyblion Ffordd y Goitre yn unig sy’n defnyddio’r llwybr hwn. O ganlyniad i wella llwybr ceffyl Aberarth/Llanddewi, mae disgyblion eraill hefyd yn cerdded ar hyd y llwybr hwn. Mae llawer o amgylchiadau pan fydd angen i ddisgyblion fynd i’r ysgol ac adref yn ystod oriau ysgol (er enghraifft, apwyntiadau meddygol, chweched dosbarth a bod yn hwyr yn gyffredinol am ba bynnag reswm). Beth sy'n digwydd i fynediad y disgyblion hyn yn ystod yr adegau pan fydd y gatiau wedi'u cloi? A fyddant yn cael eu gorfodi i gerdded ar hyd llwybr amgen gan eu rhoi mewn mwy o berygl i ddiogelwch ac a fydd y gatiau yn aros ar gau ar ôl oriau ysgol yn ystod clybiau a gweithgareddau ar ôl ysgol?  Nid yn unig y mae’r llwybr amgen yn cynyddu’r perygl i gerddwyr, mae’n un llawer hirach. Er enghraifft, rwy’n ymwybodol o breswylydd sydd â chyflwr iechyd difrifol ac sy’n dymuno defnyddio’r llwybr i gael mynediad i’r pwll nofio fel rhan o therapi. Ar hyn o bryd mae'r pellter o bwynt B ar y map i'r pwll nofio tua 100 metr ar droed. Os bydd y giât ar gau yn y fan hon, y dewis arall yw tua 700 metr, gwyriad sylweddol ar hyd llwybr peryglus. Mae'r Cyngor yn datgan na fydd "…unrhyw effaith ar bobl sy'n dymuno cael mynediad i'r pwll nofio… a bydd trefniadau mewn lle i sicrhau nad yw hyn yn cael ei effeithio". A fyddech cystal ag egluro beth yw'r trefniadau hyn?  Rwyf eisoes wedi gwneud Ceisiadau Rhyddid Gwybodaeth i'r Cyngor ac i Lywodraethwyr yr Ysgol. Ar ôl darllen yr 'achosion' sydd wedi digwydd ni chredaf eu bod yn cyfiawnhau'r mesur eithafol o gau'r llwybr cyhoeddus hwn, a hyd yn oed trwy wneud hynny ni fyddai'n gwneud fawr o wahaniaeth i'r 'achosion' hyn. Os yw’r ysgol o’r fath farn eithafol, yna efallai y dylai ystyried ynysu ei hun oddi wrth yr hawl tramwy cyhoeddus hwn  I grynhoi, rwy’n credu pe bai Cyngor Sir Ceredigion yn cau’r hawl tramwy cyhoeddus hwn, mae’n siŵr y byddai’r risg o berygl neu anaf i gerddwyr yn cynyddu ac nid yn cael ei liniaru ac o bosibl yn achos o esgeulustod gan y Cyngor. Fe’ch anogaf i dynnu eich cynnig yn ôl ac i gadw’r hawl tramwy cyhoeddus diogel a chyfleus hwn ar agor yn barhaol. Dylai Cyngor Sir Ceredigion annog ei ddefnyddio fel modd o hyrwyddo ei weledigaeth teithio diogel a llesol ac fel rhan o gyflawni strategaeth ffordd iach o fyw | * **Mynediad i ddogfennau**   Roedd y llythyr yn ei gwneud yn glir y gallai'r manylion llawn gael eu harchwilio ar wefan y Cyngor ac yn Llyfrgell Aberaeron yn ystod oriau gwaith. Ar ôl derbyn ymholiad yn ymwneud â'r mater hwn, rhannwyd dolen uniongyrchol i'r dudalen berthnasol mewn modd amserol.   * **Llwybr amgen**   Er na ddangosir hyn ar y map fe'i disgrifir yn glir yn yr hysbysiad. Mae’n amlwg o’r ymatebion a dderbyniwyd, bod effaith y gorchymyn a’r llwybr amgen wedi’u deall yn glir.  Er bod y llwybr presennol ar hyd y Llwybr Troed yn fyrrach, nid yw hyd ychwanegol y llwybr amgen ond yn cyfateb i tua 90 eiliad o amser teithio ychwanegol i'r rhai ar droed.  Nid yw'r llwybr amgen yn rhydd o draffig; fodd bynnag mae'r ffyrdd y mae'n eu dilyn yn ffyrdd mynediad yn unig a gwyddys bod lefel y traffig cerbydau yn isel iawn. Mae adain draffig y Cyngor wedi cadarnhau na dderbyniwyd unrhyw ddigwyddiadau na damweiniau mewn perthynas â'r ffyrdd dan sylw. Yn ogystal, mae bwriad i ostwng y cyfyngiadau cyflymder ar ffyrdd yn yr ardal i 20mya, er mwyn diogelu cerddwyr ymhellach.  Mae’r llwybr amgen hefyd yn darparu mynediad i bawb, tra bod man cyfyng sylweddol (giât mochyn) ar y llwybr presennol, sy’n golygu mai dim ond i rai y mae’n hygyrch.  Mae'r sylw yn Strategaeth Seilwaith Gwyrdd a Glas Ceredigion, (a baratowyd gan ymgynghorwyr allanol) yn ymwneud â darpariaeth beiciau yn hytrach nag ar gyfer cerddwyr, a fydd yn destun y gorchymyn arfaethedig.   * **Defnyddio a1 o Ddeddf 1984 ac ystyried a122 o'r Ddeddf**   Mae disgresiwn y Cyngor wrth wneud gorchymyn rheoleiddio traffig yn eang ac yn hyblyg iawn a mater iddo ni yw penderfynu sut y dylid cyfyngu traffig at y dibenion statudol priodol yn yr ardal leol  Mae’r Cyngor o’r farn ei bod yn briodol gwneud gorchymyn rheoli traffig mewn perthynas â’r Llwybr Troed i gyfyngu ar ddefnydd y cyhoedd ohono yn ystod oriau ysgol er mwyn cadw neu wella mwynderau’r ysgol a safle’r Ysgol yn fwy cyffredinol (gan gynnwys ei safle) ag er mwyn diogelwch a diogeledd staff a disgyblion yr Ysgol).  Nid diben gofynion a.122 yw atal y pwerau statudol rhag cael eu defnyddio, a nodir yn a.1(1). Mae'n rhaid i'r Cyngor benderfynu a yw'n fuddiol gwneud gorchymyn rheoli traffig at ddiben penodol o dan a.1(1) (yn yr achos hwn, a.1(1)(f)) ac ystyried yr amcanion yn a.122 (1) a'r amodau i gyflawni'r amcanion hynny o dan a.122(2), i benderfynu ar ôl pwyso a mesur a ddylid gwneud gorchymyn rheoleiddio traffig.  a122(2)(a)  Ffactor i’w ystyried yw cynnal mynediad i unrhyw eiddo ar neu gerllaw’r Llwybr Troed, megis yr Ysgol a’r pwll nofio (ac ni all y Cyngor gyfyngu mynediad i gerddwyr iddynt hwy nac unrhyw eiddo arall os mae’r llwybr troed yw’r unig mynediad i’r safle/eiddo (gweler ad. .3(1) Deddf Rheoleiddio Traffig Ffyrdd 1984)) a hefyd yn cynnal mynediad i adeiladau eraill drwy ddefnyddio'r Llwybr Troed, hyd yn oed os nad dyna'r unig fodd o mynediad.  Bydd rheolaeth ymarferol o'r safle yn cael ei ystyried ochr yn ochr â'r gorchymyn ffurfiol; Lleolir Pwll Nofio a Chanolfan Hamdden Aberaeron o fewn safle'r ysgol. Bydd staff o'r Ysgol a swyddogion o'r gwasanaethau perthnasol yn gweithio'n agos gyda rheolwyr/ymddiriedolwyr y ddau sefydliad er mwyn cadw mynediad mor ddi-ffwdan â phosibl i'r rhai sy'n dymuno cael mynediad i'r cyfleusterau hyn yn y dyfodol.  a122(2)(b)  Un o’r ffactorau sydd i’w hystyried wrth wneud penderfyniad mewn perthynas â gorchymyn rheoleiddio traffig yw “yr effaith ar amwynderau unrhyw ardal yr effeithir arni.  Y ffordd orau o fesur yr effaith ar fwynderau yw drwy ystyried aliniad presennol y llwybr drwy'r ysgol a mesur yn erbyn y mynediad amgen tra bo'r gorchymyn yn weithredol.  I gloi, mae argaeledd mynediad amgen yn arwain at effaith ddibwys ar fwynderau'r ardal.  Bydd y rhai sy'n cael eu effeithio gan y gorchymyn arfaethedig yn dal i gael y cyfle i ddefnyddio'r llwybr presennol y tu allan i'r cyfnod pan fydd y gorchymyn yn weithredol.  a122(2)(d)  Mae Cynllun Gwella Hawliau Tramwy Ceredigion (CGHT) wedi’i ystyried mewn perthynas â’r cynnig. Nid oes dim yn y CGHT a fyddai'n gwahardd gwneud gorchymyn. Mae'r bwriad yn cyfyngu mynediad am rai cyfnodau yn unig ac mae mynedfa neillog addas ar gael tra bo'r gorchymyn yn weithredol.  Mae Deddf Cydraddoldeb 2010 wedi’i hystyried ac mae Asesiad Effaith Integredig (IIA) wedi’i gwblhau a’i ddiweddaru drwy gydol y broses hyd yma. Mae’r asesiad hwn yn dangos mai bychan iawn yw’r effaith ar y rhai a nodwyd â nodweddion gwarchodedig fel y nodir o dan y ddeddf.   * **Mynediad i'r pwll nofio**   Nid yw'r trefniadau ymarferol ar gyfer y rhai sy'n defnyddio'r pwll wedi'u pennu eto. Mae'n werth nodi; fodd bynnag, mae'r oriau y mae'r gorchymyn yn weithredol yn bennaf y tu allan i'r oriau lle mae'r pwll ar agor ar gyfer nofio cyhoeddus.   * **Mynediad i ddisgyblion yn ystod oriau ysgol**   Mater ymarferol i'r ysgol fydd ystyried mynediad i ddisgyblion sydd angen mynediad i'r llwybr pan fydd y gorchymyn yn weithredol.   * **Digonolrwydd tystiolaeth**   Ystyrir bod y dystiolaeth a gyflwynwyd i gefnogi'r cais yn ddigonol i gyfiawnhau parhad y broses tuag at wneud gorchymyn rheoleiddio traffig parhaol o dan adran 1(1)(f) Deddf Rheoleiddio Traffig Ffyrdd 1984. Mae'r dystiolaeth hon wedi'i rhannu â gwrthwynebwyr yn flaenorol dan gais Rhyddid Gwybodaeth. |
| Ysgrifennaf i wrthwynebu’r cynnig uchod, sef y bwriad i gau rhan o’r llwybr cyhoeddus sy’n mynd drwy Ysgol Gyfun Aberaeron yn ystod oriau ysgol. Rwy’n byw yn “Gwelhafan” ar Heol Goetre ac, ynghyd â fy nheulu, yn defnyddio’r llwybr yn gyson, gan fynd i mewn o’r pen uchaf ger eiddo Llais yr Aeron. Mae fy merch, ynghyd â disgyblion ysgol eraill, yn ei ddefnyddio ddwywaith y dydd i fynd i'r ysgol ac adref.  Teimlaf y dylid gwrthwynebu cau unrhyw lwybr troed cyhoeddus neu hawl tramwy. Mae llwybrau cyhoeddus yn hanfodol bwysig i iechyd a lles y rhai sy'n byw ger y llwybr troed, pobl leol, a cherddwyr/crwydrwyr. Mae'n annog pobl i gerdded ac i ymarfer corff ac yn lleihau'r angen i ddefnyddio'r car. Maent yn darparu modd diogel a sicr i bobl symud o gwmpas yn ystod eu bywydau o ddydd i ddydd, a dylent aros yn agored fel mater o egwyddor. Mae iechyd a lles, pwysigrwydd diogelu a hyrwyddo’r seilwaith gwyrdd, a hyrwyddo dulliau trafnidiaeth ecogyfeillgar a lleihau’r ddibyniaeth ar geir i gyd yn nodau pwysig a nodir ym mholisïau a strategaethau diweddar Ceredigion, gan gynnwys Cynllun ac Amcanion Llesiant Lleol Ceredigion, Asesiad Seilwaith Gwyrdd a Strategaeth Net-Zero. Mae'r cynnig hwn yn groes i'r holl nodau hyn.  Mae’r rhan o’r llwybr troed dan sylw yn cael ei defnyddio gan sawl disgybl ysgol, gan gynnwys fy merch. Dyma'r llwybr mwyaf diogel a uniongyrchol i'r ysgol. Ond beth sy'n digwydd os oes angen i ddisgyblion adael yr ysgol yn ystod y dydd? Mae’r llwybr amgen a grybwyllwyd yn yr ymgynghoriad i lawr Heol Goetre ac ar hyd South Road yn hirach, ac yn llawer mwy peryglus. Mae Heol Goetre yn ffordd drac sengl gul heb unrhyw droedffordd na phalmant, lle mae'n rhaid i gerddwyr stopio a phwyso i mewn i'r clawdd i adael i gerbydau fynd heibio. Defnyddir y ffordd gul hon gan yrwyr danfon nwyddau, lorïau a cheir, ac mae South Road yn brif ffordd brysur iawn. Mae Cyngor Sir Ceredigion wedi datgan bod Bro Allt y Graig yn ffordd beryglus i gerddwyr a beicwyr, a bydd y cynnig hwn ond yn golygu bod mwy o bobl mewn perygl.  Yn fy mhrofiad i, mae mwyafrif y bobl sy’n defnyddio’r llwybr troed hwn yn gwneud hynny’n synhwyrol, gan sylweddoli ei fod yn croesi tir yr ysgol, ac yn osgoi defnyddio’r llwybr yn ystod oriau ysgol beth bynnag. Dim ond mater o synnwyr cyffredin ydyw. Cynnig llawer mwy synhwyrol fyddai i’r Cyngor godi hysbysiad ger y mannau cau arfaethedig yn gofyn i’r cyhoedd barchu’r ffaith fod y llwybr yn croesi’r ysgol, ac osgoi ei ddefnyddio yn ystod oriau ysgol.  Nid oes unrhyw sôn yn yr ymgynghoriad am unrhyw ddigwyddiadau difrifol a allai fod wedi digwydd i egluro cefndir y cynnig hwn. Covid oedd yr esgus olaf a ddefnyddiodd Cyngor Ceredigion i geisio cau’r llwybr, cynnig yr oeddwn yn ei wrthwynebu gan ei fod yn gwbl ddiangen ac anghyson â’r defnydd o lwybrau troed lleol eraill.  Teimlaf efallai mai’r cau rhannol hwn yw’r cam cyntaf i gynigion pellach ar gyfer cau’r llwybr yn llawn a bod y llwybr ‘amgen’ yn anniogel ac yn rhoi cerddwyr mewn perygl o fwy o berygl. Yn hanesyddol, bu llwybr troed yma ar agor erioed er mwyn hwylustod a mwynhad y cyhoedd, a dylid gwrthwynebu unrhyw newidiadau i’r llwybr troed hwn. Dylai'r Cyngor fod yn gwneud pob ymdrech i gadw a diogelu llwybrau troed am resymau iechyd a lles, diogelwch yr amgylchedd, anghenion lleol, treftadaeth leol a mwynhad. Rwy’n gwrthwynebu’r cynnig yn gryf ac yn credu y dylid ei dynnu’n ôl ar unwaith. | * **Mynediad i ddisgyblion**   Nid oes unrhyw fwriad i gyfyngu mynediad i ddisgyblion sy'n defnyddio'r llwybr i gael mynediad i'r ysgol y tu allan i'r adeg pan fydd y gorchmynion yn weithredol ac yn wir mae'r Cyngor yn gwbl gefnogol ac yn hyrwyddo opsiynau teithio llesol i blant ac oedolion. Mater ymarferol i'r ysgol fydd ystyried mynediad i ddisgyblion sydd angen mynediad i'r llwybr pan fydd y gorchymyn yn weithredol.   * **Llwybr amgen**   Gweler uchod |
| Cyfeiriaf at eich hysbysiad bod y cyfnod ymgynghori i ddod i ben ar 01 Rhagfyr 2022.  Cyfeiriaf at yr e-bost blaenorol a anfonais at Gyngor Sir Ceredigion dyddiedig 03 Hydref 2019 (copi ynghlwm) yn nodi fy ngwrthwynebiadau ar y pryd.  Mae’r gwrthwynebiadau hynny yn dal i sefyll mewn perthynas â’r ymgynghoriad hwn ac ychwanegir atynt gan y pwyntiau a ganlyn:  Nid ydych wedi cyflwyno unrhyw dystiolaeth o’r risg sy’n gysylltiedig â chadw’r llwybr cyhoeddus ar agor. Er fy mod yn deall yn iawn na all y Cyngor roi manylion digwyddiadau penodol, mae’r Cyngor yn cael ei roi i brawf o’r math o ddigwyddiad sydd wedi digwydd, amlder a dyddiadau bras y digwyddiadau hynny fel y gellir rhoi darlun clir a ddylai wedyn gael esbonio'r risg. Rwy’n ymwybodol bod cais rhyddid gwybodaeth wedi’i wneud a deallaf eich bod wedi golygu dyddiad y digwyddiadau. Er fy mod yn deall na allwch roi dyddiadau penodol, dylech allu egluro nifer y digwyddiadau mewn blwyddyn a phryd y digwyddodd yn fras fel y gellir rhoi cydbwysedd i'ch barn bod materion diogelu a diogelwch yn bodoli.  Yn ogystal, byddwn yn cyfeirio at fy e-bost pellach dyddiedig 23 Hydref 2019; mae’r un pwyntiau’n dal i fod yn berthnasol. Mae Heol Goitre yn anaddas, gan ei bod yn ffordd un trac nad yw'n cael ei chynnal a'i chadw'n briodol gan y Cyngor beth bynnag. Nid yw wedi’i oleuo’n ddigonol ac mae’r traffig ar y ffordd hon wedi cynyddu dros y blynyddoedd a thrwy hynny beryglu diogelwch y cyhoedd sy’n ei defnyddio pan allent fod yn defnyddio’r hawl tramwy sy’n destun yr ymgynghoriad hwn.  Mae'r defnydd o Adran 122 o Ddeddf Rheoleiddio Traffig Ffyrdd 1984 yn ddiffygiol, gan fod cyfeiriadau at fwynderau lleol i'w hystyried dim ond os ydynt yn ymwneud â cherbydau masnachol trwm ac nid traffig cerddwyr. Yr ydym yn sôn am lwybr troed cyhoeddus yma ac nid unrhyw fynediad i gerbydau.  Dyfyniadau o 3 Hydref 2019  Nid yw Ysgol Gyfun Aberaeron yn safle caeedig. Mae pwll nofio reit yng nghanol yr ysgol y gall aelodau'r cyhoedd fynd ato yn ystod y bore, y dydd (pan mae'r ysgol ar agor) a gyda'r nos.  Mae'r cynnig yn anfeddwl ac nid yw o unrhyw ddefnydd ymarferol. Mae'r Cyngor yn cael ei osod i brofi ei honiad fod cau y llwybr yn " sicrhau diogelwch a lles y plant a'r staff sy'n mynychu'r ysgol".  Mae hawddfraint rhagnodol dros y llwybr troed a hyd yn oed petaech yn mynd ymlaen i gau’r llwybr cyhoeddus byddai’n rhaid ichi ganiatáu mynediad i mi ac unigolion eraill sy’n byw yn agos at yr ysgol ac yn defnyddio’r llwybr troed o hyd.  Ni all Cyngor Sir Ceredigion ddefnyddio’r seiliau a nodir i fwrw ymlaen â’r Gorchymyn Rheoleiddio Traffig ac, felly, mae’r cynnig yn sylfaenol ddiffygiol am y rhesymau a ganlyn:  Mae'r Awdurdod yn ceisio gwneud y gorchymyn o dan Adran 1(1)(f) o Ddeddf Traffig Ffyrdd 1984 ("y Ddeddf") sy'n rhoi'r pŵer i'r Awdurdod wneud gorchymyn "ar gyfer cadw neu wella amwynderau'r ardal y mae'r ffordd yn rhedeg". Mae'r Awdurdod yn honni bod yr ysgol yn amwynder ac y bydd cyfyngu traffig i gerddwyr yn cadw'r amwynder. Rwy’n cwestiynu a oes modd diffinio ysgol fel amwynder. Gan adael hynny o’r neilltu, mae Adran 122 o’r Ddeddf yn nodi sut mae awdurdodau lleol yn arfer swyddogaethau. Dylid ystyried yr effaith ar fwynderau lleol dim ond os ydynt yn ymwneud â cherbydau masnachol trwm ac nid traffig cerddwyr.  Ni chyflawnir "symudiad cyflym, cyfleus a diogel cerbydau a thraffig arall (gan gynnwys cerddwyr)" trwy wahardd cerddwyr rhag defnyddio rhai ffyrdd ar sail amwynder yn unig. Mae safiad yr Awdurdod o geisio cyfyngu ar yr hawl tramwy mewn gwirionedd yn lleihau amwynder yr eiddo cyfagos sy'n defnyddio'r llwybr troed yn rheolaidd. Nid yw'r defnydd o'r llwybr troed yn niweidio diogelwch a lles y plant a'r staff sy'n mynychu'r ysgol.  Dyfyniadau o 23 Hydref 2019  Mae yna nifer o blant ifanc sy'n byw i fyny Heol Goitre a fyddai'n elwa o ddefnyddio'r llwybr cyhoeddus. Pe ba eich cynnig i gau’r llwybr cyhoeddus yn dod i rym yna byddai hyn yn atal y plant hynny rhag defnyddio’r fynedfa bresennol ar ben yr ysgol gan olygu y byddai’n rhaid iddynt wedyn gerdded ar lôn heb olau ac y byddent wedyn mewn perygl o gerbydau yn mynd i fyny ac i lawr y lôn honno tra, wrth gwrs, mae'r hawl tramwy cyhoeddus presennol ar droed yn unig ac felly'n ddiogel i blant.  Byddai eich dargyfeiriad arfaethedig yn mynd ag unrhyw blant i lawr y lôn heb olau drwy’r maes bysiau a fyddai, oherwydd ei natur, yn cynyddu risgiau diogelwch i’r plant sy’n ei ddefnyddio, tra nad oes traffig cerbydau o gwbl ar yr hawl tramwy presennol.  Mae eich llwybr arfaethedig yn mynd trwy dir sy’n cynnwys nifer fawr o ffynhonnau ac sy’n hynod o wlyb. Byddai cost dargyfeirio yn llawer mwy na'r manteision.  Sylwadau pellach derbyniwyd ar 23 Rhagfyr  Ysgrifennaf ymhellach at fy e-bost dyddiedig 30 Tachwedd 2022.  Hoffwn ychwanegu’r gwrthwynebiad a ganlyn:  Mae cerddwyr yn defnyddio Llwybr Troed 43/15 Ysgol Aberaeron i gael mynediad i Ysgol Aberaeron, Pwll Nofio Aberaeron a Chanolfan Hamdden Syr Geraint Evans.  Mae adran 3(1)(a) o Ddeddf Rheoleiddio Traffig Ffyrdd 1984 yn darparu:   * “Ni chaiff gorchymyn rheoli traffig ei wneud mewn perthynas ag unrhyw ffordd a fyddai’n cael yr effaith… o atal mynediad ar unrhyw adeg i gerddwyr i unrhyw safle ar y ffordd neu’n gyfagos iddi, neu i unrhyw safle arall sy’n hygyrch i gerddwyr…” * Byddai'r Gorchymyn Rheoleiddio Traffig arfaethedig yn atal cerddwyr rhag mynd i mewn ac allan o Ysgol Aberaeron, Pwll Nofio Aberaeron a Chanolfan Hamdden Syr Geraint Evans. * Yn unol â hynny, os neuth y Cyngor arfer ei bwerau o dan adrannau 1, 2 a 4 o Ddeddf Rheoleiddio Traffig Ffyrdd 1984 a gwneud y Gorchymyn Rheoleiddio Traffig:   - Byddai'n myn dyn erbyn adran 3(1)(a) o'r Ddeddf honno; a  - Bydd arfer ei bŵer statudol o dan y Ddeddf honno yn “ultra vires”. | * **Digonolrwydd tystiolaeth**   Gweler uchod   * **Llwybr amgen**   Gweler uchod   * **122 o Ddeddf Rheoleiddio Traffig Ffyrdd 1984 – cyfeiriad penodol at gerbydau nwyddau trwm**   Mae'r awgrym y dylai'r Cyngor ystyried yr effaith ar fwynderau lleol dim ond os ydynt yn ymwneud â cherbydau masnachol trwm ac nid traffig cerddwyr yn anghywir. Mae adran 122(2)(b) Deddf Rheoleiddio Traffig Ffyrdd 1984, yn darparu'n glir iawn mai un o'r ffactorau i'w hystyried wrth wneud penderfyniad mewn perthynas â gorchymyn rheoleiddio traffig yw “yr effaith ar amwynderau unrhyw ardal yr effeithir arni a ( heb ragfarn i gyffredinolrwydd y paragraff hwn) pwysigrwydd rheoleiddio a chyfyngu ar y defnydd o ffyrdd gan gerbydau masnachol trwm, er mwyn cadw neu wella amwynderau’r ardaloedd y mae’r ffyrdd yn rhedeg drwyddynt”. Yn amlwg, os yw'n berthnasol mewn achos priodol, mae effaith cerbydau nwyddau trwm yn defnyddio ffordd ar fwynderau ardal i'w ystyried yn benodol. Nid yw'n ffactor perthnasol yma oherwydd nid yw'r Llwybr Troed yn cael ei ddefnyddio gan draffig o'r fath.   * **Mynediad i ddisgyblion**   Gweler uchod   * **Mynediad i'r pwll nofio**   Gweler uchod   * **Hawl mynediad breifat**   Ar sail y dystiolaeth a gyflwynwyd mae’r Cyngor yn anghytuno bod hawl tramwy breifat dros y llwybr troed wedi codi ar sail presgripsiwn. Mae’r dystiolaeth a gyflwynwyd yn ymwneud â defnyddio’r ffordd ar droed sy’n gwbl gyson ag arfer hawl y cyhoedd i ddefnyddio’r llwybr fel llwybr troed cyhoeddus ac felly nid yn sefydlu hawl tramwy preifat.   * **Use of s1 of the 1984 Act specifically relating to the issue of “amenity”**   Nid yw'r Ysgol yn “fwynder” yn yr ystyr hwn. Yr Ysgol yw'r ardal, neu o leiaf ran o'r ardal, y mae'r Llwybr Troed yn rhedeg drwyddi. Mae gan y Cyngor hawl i arfer ei bŵer os yw'n ystyried y byddai'n fuddiol gwneud hynny i gadw neu wella mwynderau'r ardal ehangach y mae'r Llwybr Troed yn rhedeg drwyddi, gan gynnwys yr Ysgol. Mae ystyr eang i amwynder neu fwynderau yn yr ystyr hwn a gallant ymestyn i ystyried defnydd, cyfleustra, cysur, diogelwch, sicrwydd, mwynhad, cyfle, dymunoldeb a budd yr ardal dan sylw.  Mae’r Cyngor yn ystyried (gan gydbwyso’r holl ffactorau perthnasol), bod cyfyngu mynediad gan y cyhoedd i ddefnyddio’r Llwybr Troed drwy’r Ysgol ar adegau penodol yn briodol er mwyn cadw neu wella diogelwch, diogeledd, defnydd a mwynhad y rhai sy’n defnyddio’r ardal drwy’r ysgol ble mae'r Llwybr Troed yn ei redeg a bod hyn yn dod o dan adran 1(1)(f) Deddf Rheoleiddio Traffig Ffyrdd 1984   * **Cyfeiriad at ddargyfeirio a chyflwr y tir (gwlyb)**   Credir fod hyn yn cyfeirio at gynnig blaenorol i wyro'r llwybr dan a119 o'r Ddeddf Priffyrdd ac nid yw'n berthnasol i'r bwriad presennol.   * **Cyfeiriad at a3(1)(a)**   Mae mynediad i'r safle a nodwyd ar gael trwy hawl mynediad preifat; felly, nid y llwybr cyhoeddus yw'r unig fodd o fynediad. |
| Annwyl Syr, yr wyf newydd dderbyn hysbysiad gennych ynghylch cynlluniau i gau’r llwybr troed drwy ysgol Aberaeron yn ystod oriau ysgol.  Mae map yn cyd-fynd â'r cynlluniau hyn ac rwy'n gweld y map yn anghywir ac yn gamarweiniol am y rheswm canlynol.  Ar y map, mae eiddo preifat wedi'i liwio'n felyn tra bod eiddo cyhoeddus wedi'i liwio'n llwyd.  Mae Llwybr Troed 43/16 o Ffordd y Goitre i’w gyffordd â llwybr troed 43/15 a thrwy gydol y darn hwnnw mae’r tir wedi’i bortreadu gan eich map a fyddai’n arwain pobl eraill i gredu mai ffordd gyhoeddus yw fy lon breifat, ac nid yw’n ffordd gyhoeddus.  Rwyf wedi bod yn berchen ar Tyn y Coed ers blynyddoedd lawer ac rwyf bob amser wedi cynnal a chadw'r ddau lwybr troed i safon ardderchog ac nid oes gennyf unrhyw ddadl eu bod yn llwybrau troed ond maent ar eiddo preifat. | * **Map yn anghywir**   Pwrpas map y gorchymyn yn yr achos hwn yw nodi hyd y llwybr a gynigir wrth gwrs - nid yw'n honni ei fod yn dangos tir preifat/cyhoeddus.  Mae'r Cyngor yn defnyddio prif fap yr Arolwg Ordnans fel map sylfaenol ar gyfer cynlluniau gorchymyn dan drwydded gan yr Arolwg Ordnans (AO).  Dylid cyfeirio unrhyw gamgymeriad yn y mapiau hyn neu gwestiwn ynghylch lliw/arddulliau at yr Arolwg Ordnans sy'n gyfrifol am eu cynhyrchu. |
| Diolch am y llythyr a'r atodiadau yn manylu ar gynlluniau'r Cyngor i gau'r llwybr troed yn ystod oriau ysgol.  A fyddech cystal â chadarnhau y bydd y giât ar ben tiroedd yr ysgol sy’n arwain at yr hawl tramwy heb ei effeithio ar agor ac yn hygyrch cyn ac ar ôl oriau ysgol bob dydd er mwyn i ddisgyblion gael mynediad i dir yr ysgol. Mae fy mab yn mynychu Ysgol Aberaeron ac o'n cartref ym Mrynheulog dyma'r llwybr mwyaf synhwyrol iddo ei gymryd bob dydd.  Bu cynnydd sylweddol mewn traffig ffordd ar Heol Goetre ac mae llawer o’r cerbydau’n teithio ar gyflymder diangen ac annerbyniol. Fel preswylydd pryderus byddwn yn ddiolchgar iawn pe byddai'r Cyngor yn ystyried gosod terfyn cyflymder i'n lôn.  Yn wir, bu dau achlysur dros y 18 mis diwethaf pan fo fy mab wedi bod yn cerdded ar hyd Heol Goetre ac wedi cael methiannau cul gyda cherbydau yn goryrru. Y tro cyntaf, cafodd ei redeg oddi ar y ffordd gan fan adeiladwr a'r ail dro pan oeddwn gydag ef, cafodd ei glipio gan fan ddosbarthu. Mae’n bryder enfawr ac rwy’n siŵr y gallwch werthfawrogi fy mod yn gyndyn iawn iddo ddefnyddio’r ffordd fynediad pan fo’r llwybr cyhoeddus yn llawer mwy diogel.  Edrychaf ymlaen at glywed gennych. | * **Mynediad i ddisgyblion**   Gweler uchod   * **Terfyn cyflymder**   Mae cynigion i ostwng y cyfyngiad i 20mya yn yr ardal |
| Diolch am y wybodaeth.  Beth yw'r trefniadau ar gyfer mynediad cyhoeddus i'r pwll nofio? | Gweler uchod |
| Amgaeir llythyr yn ymwneud â'ch cais. Yn seiliedig ar y wybodaeth a roddwyd a'r cyfeiriad a ddarparwyd, nid oes gan Wales & West Utilities unrhyw gyfarpar yn ardal eich ymholiad | Dim sylwad |